**Ապառիկ ֆինանսավորման իրականացման նկարագիր**

1. **Գործընթացի ընդհանուր նկարագիր**
   1. Ապրանքի ձեռք բերման նպատակով վարկ ստանալու համար հաճախորդը /այսուհետ Գնորդ/ Բանկ չի այցելում: Վարկավորման գործընթացը ավարտվում է վաճառակետում:
   2. Գնորդին վարկի տրամադրման որոշումը կայացվում է ծրագրային` սքորինգային համակարգով:
   3. Սքորինգի հաշվարկը կատարվում է Fico scor\_ի միջակայքային հարցման արդյունքի, Նորք տեղեկատվականից ստացված եկամուտների չափի և տարիքի հիման վրա, որի արդյունքում որոշվում է այն գումարի չափը որի շրջանակներում Գնորդը կարող է վարկավորվել: Ընդ որում, եթե Նորք տեղեկատվականից հարցման արդյունքը լինի 0, սակայն Fico scor\_ի ցուցանիշը բարձր, ապա կարելի չմերժել այլ դիտարկել ցածր վարկային սահմանաչափ:
   4. Գնորդը վարկավորման համար հայտը ներկայացնում է հետևյալ տարբերակներով.
   * Վաճառակետում` լրացնելով աշխատակցի միջոցով
   * Բանկի կայքից Հայտը լրացնելու և վաճառակետ ուղարկելու միջոցով
   * Խանութի կայքից Հայտը լրացնելու և վաճառակետ ուղարկելու միջոցով
   * Ինտերնետ-Բանկ համակարգից Հայտը լրացնելու և վաճառակետ ուղարկելու միջոցով:
   1. Բոլոր հայտերի հիմքը WEB ծրագիրն է, որը իր մեջ պարունակում է սքորինգ համակարգ
   2. Բոլոր դեպքերում Հայտը ունի լրացման 2 փուլ
      1. 1-ին փուլում լրացնելով միայն անձնագրի և ՀԾՀ /սոց. քարտ/տվյալները և տարիքը, ստանում է սքորինգի արդյունքի հիման վրա որոշված վարկի գումարի առավելագույն չափը, որից հետո դրական արդյունքի և ցանկության դեպքում անցում է կատարում 2-րդ փուլ: Տևողությունը 2 րոպե
      2. 2-րդ փուլում շարունակում է լրացնել հայտի մնացած դաշտերը և հայտը ուղարկում է Վաճառակետին: Տևողությունը միջինում 4 րոպե

Ընդ որում հայտում կարող է նշել ապրանքի ստացման առաքումով տարբերակ:

* + 1. Ապրանքի ստացման համար Գնորդը գնում է Վաճառակետ կամ առաքումով տարբերակի ընտրության դեպքում սպասում է Վաճառակետի զանգին և ապրանքի առաքմանը:
    2. Վաճառակետում կատարվող գործընթացը ներկայացված ներքո բաժիններում:

1. **Վաճառակետի ծրագրի ընդհանուր նկարագիրը**
   1. Ապառիկի տրամադրման ծրագրային պահովումը /այսուհետ՝ Ծրագիր/ պետք է ունենա ինտերնետային միջավայրում հասանելիություն՝ Վաճառակետերից ապառիկի վարկերի հայտերի ստացման և դրանց հաստատման/ մերժման և այլ կարգավիճակների մասին տեղեկացումը իրական ժամանակում առցանց ապահովելու համար։ ։
   2. Վաճառակետի յուրաքանչյուր աշխատակցին/ներին//այսուհետ՝ Աշխատակից/ տրամադրվում է ծրագրային մուտքի և օգտագործման առանձին հասանելիություն Ծրագրում:
   3. **Ծրագրում պետք է լինեն հետևյալ բաժինները**

* Ստացված հայտեր
* Հաստատված և ուղարկված հայտեր
* Մերժված հայտեր
* Նոր հայտի ստեղծում

**Նոր հայտի ստեղծում** մասից աշխատակցի կողմից ստեղծվում են նոր Դիմում-հայտերը:

**Ստացված հայտերում** պետք է երևան Հաճախորդների կողմից On Line տարբերակով ուղարկված Դիմում-հայտերը /On Line հայտերի ուղարկման տեխ. նկարագիրը ներկայացված է 3-րդ բաժնում /,

**Ուղարկված** հայտերում պետք է երևան արդեն Բանկ ուղարկված Դիմում-հայտերը,

**Մերժված հայտերում** պետք է երևան տարբեր պատճառներով մերժված հայտերը

* 1. Նոր Դիմում-հայտը ստեղծելիս Ծրագրում անմիջապես բացվում է Դիմում-հայտը և լրացման համար ակտիվ են լինում միայն Հայտի <Վարկունակության նախնական գնահատում> մասի դաշտերը /տես Դիմում հայտ 1-ը/: Աշխատակիցը լրացնում է ակտիվ դաշտերը և աշխատացնում է <Հարցում> ֆունկցիան /1 րոպե/, որի արդյունքում ավտոմատ կատարվում է հարցում ԱՔՌԱ և Նորք տեղեկատվական բազաներին: Ընդ որում Աքռա հարցումը կատարվում է Fico սքոր ցուցանիշի հիման վրա: Ծրագիրը սկզբում կատարում է ԱՔՌԱ հարցումը և.
* եթե Fico սքորի արդյունքը ցածր է նվազագույն շեմից, ապա Հայտը անմիջապես մերժվում է և էկրանին ավտոմատ բացվում է մերժման թերթիկը, որը Աշխատակիցը տրամադրում է Հաճախորդին /2 րոպե/ և հարցման գործողությունը դադարում է,
* եթե Fico սքորի արդյունքը գտնվում է թույլատրելի միջակայքում, ապա ավտոմատ կատարվում է նաև հարցում եկամուտների վերաբերյալ Նորք տեղեկատվականից:
  1. Ծրագիրը աշխատացնում է սքորինգի հաշվարկի մեխանիզմ `վերցնելով Fico սքորի արդյունքը, աշխատավարձի չափը և Հաճախորդի տարիքը: Այդ տվյալների հիման վրա կատարված հաշվարկի արդյունքում տալիս է այն գումարի չափը, որի սահմաններում Հաճախորդը կարող է ֆինանսավորվել Բանկի կողմից` ապրանքի ձեռք բերման համար :
  2. Հարցման դրական պատասխանի դեպքում ակտիվանում են Հայտի մնացած դաշտերը, որը շարունակում է լրացնել աշխատակիցը՝ Հաճախորդին տրված հարցերի հիման վրա :
  3. Լրացման ընթացքում.
     1. այն բոլոր դաշտերը որոնք պետք է լրացնել ընտրելով առաջարկվող տարբերակներից, ծրագիրը առաջարկում է և Աշխատակիցը լրացնում է այն ընտրելով անհրաժեշտ տարբերակը
     2. Այն բոլոր դաշտերը որոնք պարունակում են ամսաթվեր, բացվում է օրացույց և ընտրվում է տարեթիվը և ամսաթիվը:
     3. Այն բոլոր դաշտերը որոնք վերաբերվում են վարկի պայմաններին լրացվում են ընտրելով առաջարկվող պայմաններից, իսկ տոկոսադրույքը վերցվում է ավտոմատ /փակ դաշտ/: Յուրաքանչյուր Վաճառակետի համար սահմանված պայմանները նախապես մուտքագրվում են ծրագիր, որտեղից էլ վերցվում են տվյալները: Կարող են նաև մուտքագրվել ըստ առանձին ապրանքատեսակի պայմաններ և ակցիաների պայմաններ
     4. Հայտում առկա է նաև <Հաշվիչ> դաշտը, որը Աշխատակիցը աշխատացնում է Վարկի պայմանները լրացնելուց հետո: Այն աշխատեցնելով Ծրագրում բացվում է մարումների գրաֆիկը, որը վերջինս հայտնում է հաճախորդին:
  4. Հայտը ամբողջությամբ լրացնելուց հետո, Աշխատակիցը վերջում լրացնում է նաև ապրանքին վերաբերվող տվյալները/ապրանքի տեսակ, անվանում, կոդ և այլն/:
  5. Ամբողջը լրացնելուց հետո Աշխատակիցը հաստատում է Հայտը` աշխատացնելով <Հաստատել> ֆունկցիան, որի արդյունքում Հայտը ավտոմատ հայտնվում է Բանկի ՀԾ Բանկ համակարգի առանձին ԱՇՏ-ում /նշված ԱՇՏ-ի նկարագիրը ներկայացված է 4-րդ բաժնում/:
  6. Հայտը հաստատելուց հետո ծրագրում աշխատում է ՀՀ ԿԲ արդյունավետ տոկոսադրույքի հաշվարկը, որից հետո ավտոմատ արտահանվում և էկրանին բացվում են
* Դիմում-պայմանագիրը /Օֆերտան/, որի համար գեներացնում է համար /օր ZIG1/00001, որտեղ ZIG-ը խանութի անվանման 3 տառերն են, 1-ը` վաճառակետի համարը և 00001-ը տվյալ վաճառակետում ձևակերպված գործարքի հերթական համարը:/
* Մարումների գրաֆիկը /Հավելված 1/
* Ապրանքների ցանկը /հավելված 2/
* Անհատական թերթիկը
* ԱՔՌԱ և ՆՈՐՔ հարցումների համաձայնությունը
* Արբիտրաժային համաձայնագիրը:

Աշխատակիցը տպում է վերոնշյալ փաստաթղթղերը 2 օրինակից /Արբիտրաժային համաձայնագիրը 3 օրինակից/:

Փաստաթղթղերի ստորագրումից և անհրաժեշտ վճարները վճարելուց հետո ապրանքը տրամադրովում է Հաճախորդին:

***Ողջ գործընթացի տևողությունը 13-15 րոպե***

1. **Ապառիկ On-Line**
   1. Ապառիկ On-Line տարբերակի դեպքում Հաճախորդը մինչ Վաճառակետ գնալը կարող է նախապես լրացնել և ուղարկել Դիմում-հայտը /տես հայտը` Դիմում- հայտ On-Line/ Վաճառակետ:
   2. Հայտի լրացման հնարավորությունը պետք է տեղադրված լինի

* Ամերիա բանկի կայքում
* Վաճառակետերի կայքերում /ընդ որում կարող է լինել հղմամբ/
* Ինտերնետ բանկ համակարգում / հղմամբ/
* Վաճառակետում տեղադրված Ինքնասպասարկման տերմինալներում /միայն վարկունակության գնահատման մասով/
  1. Հաճախորդը նախորդ կետում նշված տարբերակներից որևէ մեկով բացում է հայտը` լրացնելու համար: Լրացման համար ակտիվ են լինում միայն Հայտի <Վարկունակության նախնական գնահատում> մասի դաշտերը: Հաճախորդը լրացնում է ակտիվ դաշտերը և աշխատացնում է <Հարցում> ֆունկցիան /1 րոպե/, որի արդյունքում ավտոմատ կատարվում է հարցում ԱՔՌԱ և Նորք տեղեկատվական բազաներին: Հարցման պրոցեսը և արդյունքի ընթացքը և տևողությունը կատարվում է նույն կերպ ինչ որ նկարագրված է 2.4 կետում: Սակայն մինչ Հարցում ֆունկցիան աշխատացնելը Ծրագիրը պետք է զգուշացնի, որ մեկից ավելի հարցումները կարող են ազդել Fico սքորի ցուցանիշի վրա /կարող ենք նաև սահմանափակել նույն տվյալներով 3-ից ավելի հարցման գործողությունը / և կատարում է <Հաստատում> Աքռա և Նորք տեղեկատվականներին հարցում կատարելու համար:
  2. Հարցման դրական պատասխանի դեպքում ակտիվանում են Հայտի մնացած դաշտերը, որը շարունակում է լրացնել /6-8 րոպե/:
  3. Լրացման ընթացքում.
     1. այն բոլոր դաշտերը որոնք պետք է լրացնել ընտրելով առաջարկվող տարբերակներից, ծրագիրը առաջարկում է և Հաճախորդը ընտրում է դրանցից որևէ մեկը,
     2. Այն բոլոր դաշտերը որոնք պարունակում են ամսաթվեր, բացվում է օրացույց և ընտրվում է տարեթիվը և ամսաթիվը:
     3. Այն բոլոր դաշտերը որոնք վերաբերվում են վարկի պայմաններին լրացվում են ընտրելով առաջարկվող պայմաններից, իսկ տոկոսադրույքը վերցվում է ավտոմատ /փակ դաշտ/, երբ ընտրվում է Վաճառակետը: Յուրաքանչյուր Վաճառակետի համար սահմանված պայմանները նախապես մուտքագրվում են ծրագիր, որտեղից էլ վերցվում են տվյալները երբ Հաճախորդը ընտրում է Վաճառակետը: Կարող են նաև մուտքագրվել ըստ առանձին ապրանքատեսակի պայմաններ:
     4. Հայտում առկա է նաև <Հաշվիչ> դաշտը, որը Հաճախորդը աշխատեցնում է Վարկի պայմանները լրացնելուց հետո: Այն աշխատեցնելով Ծրագրում բացվում է մարումների գրաֆիկը:
     5. Հայտը վերջնական ուղարկելուց առաջ ծրագիրը Հաճախորդին առաջարկում է ծանոթանալ Տեղեկատվական ամփոփագրին կամ Ընդհանրական թերթիկին հղում տալով Բանկի կայքի համապատասխան էջին և բացելով այն:
     6. Ծրագիրը պահանջում է հաստատում, այն մասին որ Հաճախորդը ծանոթացել է Տեղեկատվական ամփոփագրին կամ Ընդհանրական թերթիկին: Հաստատելուց հետո ծրագիրը թույլ է տալիս առաջ անցնել:
     7. Հաճախորդը աշխատեցնելով Հայտի <Ուղարկել առաջ> ֆունկցիան 1 րոպեի ընթացքում ստանում է հաղորդագրություն Հայտի վիճակի մասին /հաղորդագրությունների բովանդակությունները ներկայացված են Հայտում/:

***Հայտի լրացման ողջ տևողությունը 12-15 րոպե***

* + 1. Հայտի <Ուղարկել առաջ> ֆունկցիան աշխատելուց հետո Հայտը արտացոլվում է Վաճառակետի աշխատակցի մոտ՝ ծրագրի <Ստացված հայտեր> մասում:
    2. <Ստացված հայտեր>-ում նոր հայտի հայտնվելուն պես վաճառակետի աշխատակիցը բացում է այն և.
* Եթե Հաճախորդի կողմից ընտրված է ապրանքի ձեռք բերման առաքումով տարբերակը, ապա 1 ժամվա ընթացքում կապնվում է Հաճախորդի հետ առաքման հետ կապված մանրամասները ճշտելու համար և ծրագրում հայտի կարգավիճակը դարձնում է <Առաքում ընթացքի մեջ>,
* Եթե Հաճախորդը հրաժարվում է առաքումից և ընդհանրապես ծառայությունից ապա կարգավիճակը դարձնում է <Հրաժարված>,
* Եթե Հաճախորդը մտափոխվում է և ընտրում է տեղում ապրանքը ստանալու տարբերակը, ապա կարգավիճակը դարձնում է <Սպասվող>
* եթե հաճախորդը ընտրել է ապրանքի ստացման տեղում տարբերակը, ապա սպասում է հաճախորդի ներկայանալուն: Այդ ընթացքում Հայտի կարգավիճակը մնում է <Սպասվող>
* եթե <Սպասվող > հայտի կարգավիճակի Հաճախորդը չի ներկայանում , ապա մեկ օրվա ընթացքում Աշխատակիցը կապնվում է Հաճախորդի հետ, և եթե հաճախորդը հրաժարվում է գործարքից, ապա կարգավիճակը դարձնում է <Հրաժարված>, իսկ եթե հաճախորդը հայտնում է որ դեռևս կմոտենա ապա Աշխատակիցը հայտնում է , որ Հայտը ուժի մեջ կարող է մնալ մինչև 7 օր և հայտի կարգավիճակը դարձնում է <Սպասվող 7օր>: 7 օր հետո Հաճախորդի չմոտենալու դեպքում Հայտի կարգավիճակը ավտոմատ դառնում է <Հրաժարված>:

եթե հաճախորդը մոտենում է Վաճառակետ, Աշխատակիցը բացում է Հայտը ստուգում է լրացված տվյալների ճշտությունը համեմատելով Անձը հաստատող փաստթղթի և ՀԾՀ-ի բնօրինակների և եթե հայտնաբերում է սխալներ Սքորինգի ցուցանիշի վրա ազդեցություն ունեցող տվյալներում, ապա մերժում է հայտը և առաջարկում է տեղում լրացնել նոր Դիմում-հայտ, իսկ եթե սխալները այլ տվյալներում են, կատարում է խմբագրում: Սքորինգի ցուցանիշի վրա ազդեցություն ունեցող տվյալներ պարունակող դաշտերը , ինչպես նաև Վարկի պայմանների այն դաշտերը որոնք վերցվում են ավտոմատ պետք է լինեն պասիվ, դրանք խմբագրման ենթակա չեն: Խմբագրման ընթացքում գտնվող հայտի կարգավիճակը լինում է <Խմբագրվող>:

* Եթե տվյալներում անճշտություններ չեն լինում, ապա ընթացք է տալիս հայտին լրացնելով Ապրանքին վերաբերվող տվյալները:
  + 1. Հայտը հաստատելուց հետո գործընթացը կատարվում է 2.10 կետում նկարագրված կարգով:
    2. Վաճառակետի կողմից ընթացքում գտնվող և հաստատված հայտերը արտացոլվում են Բանկի համապատասխան ԱՇՏ-ում:

1. **Բանկում Ապառիկի ԱՇՏ-ի նկարագիրը**
   1. Բանկում Ապառիկի ԱՇՏ-ն տեղադրվում է AS bank համակարգիում ԱՇՏ-երի ցանկում: ԱՇՏ-ի դիտման և օգտագործման իրավասություն տրվում է Ապառիկ կենտրոնի աշխատակիցներին, ինչպես նաև դիտման իրավասություն տրվում է Բանկի այլ աշխատակիցների` ըստ անհրաժեշտության:
   2. ԱՇՏ-ում պետք է արտացոլվեն բոլոր Հայտերը ըստ կարգավիճակների:

* <Ընթացիկ հայտեր> բաժնում պետք է արտացոլվեն այն բոլոր հայտերը, որոնք դեռևս գտնվում են վաճառակետերում իրենց կարգավիճակներով և վաճառակետերի անվանումներով:
* <Ստացված հաստատված հայտեր> բաժնում պետք է գտնվեն այն բոլոր հայտերը, որոնք ստացվել են Վաճառակետերից և որոնց համար արդեն պետք է կատարվեն Վարկի տրամադրումները,
* <Տրամադրված հայտեր>, որոնց Բանկում ընթացք է տրվել և Վարկային պայմանագիրը բացված է և տրամադրման գործողությունը կատարվել է :
* <Մարված հայտեր>, որոնց գծով գումարը արդեն մուտքագրվել է Վաճառակետի հաշվին:
  1. <Ընթացիկ Հայտեր> բաժինը նախատեսված է Վաճառակետերի աշխատանքը վերահսկելու համար:
  2. <Ստացված հաստատված հայտեր> բաժնում հայտերի ստացումից հետո աշխատացվում է <Ստուգել հաճախորդների բազայում> ֆունկցիան և ծրագիրը ստուգում է AS Bank-ում հաճախորդի առկայությունը և եթե առկա է ապա հայտնում է կոդը, եթե ոչ ապա ավտոմատ աշխատում է հաճախորդի բացման գործողությունը հայտում առկա տվյալների հիման վրա :
  3. Հաճախորդի կոդի հայտնի դառնալուց հետո աշխատացվում է <Ստեղծել Վարկային պայմանագիր գործողությունը> և ծրագիրը բացում է վարկային պայմանագիրը <Վարկեր /տեղաբաշխված / ԱՇՏ-ում> :
  4. Աշխատակիցը <Վարկեր /տեղաբաշխված / ԱՇՏ-ում> հաստատում է պայմանագիրը և կատարում է գումարի տրամադրում Վաճառակետի համար բացված տարանցիկ հաշվին:
  5. Տրամադրման գործողությունից հետո Հայտի կարգավիճակը դառնում է <Տրամադրված հայտեր>:
  6. Նախորդ գործողությունից հետո բոլոր տվյալները պետք է ավտոմատ տեղափոխվեն CRM համակարգ
  7. Երբ Վաճառակետը ուղարկում է փաստաթղթերի թղթային տարբերակները և որևէ տարբերություն չի հայտնաբերվում, Հայտի վրայից աշխատացվում է <Մարել հայտը> գործողությունը, որի արդյունքում կատարվում է հաշվապահական ձևակերպման գործողություն և գումարը տարանցիկ հաշվից փոխանցվում է Վաճառակետի ընթացիկ հաշվին և կատարվում անհրաժեշտ գանձումներ /բարդության դեպքում սկզբում կարելի այն կատարել ձեռքով, հետո աշխատել ավտոմատացման ուղղությամբ/:
  8. Բոլոր հայտերը պահպանվում են իրենց կարգավիճակներով: Անհրաժեշտ է ստեղծել տվյալ ԱՇՏ-ում Հայտի/երի/ փնտրման, հաշվետվական ֆունկցիա մի շարք պարամետրերով /մեկով և մի քանիսով միաժամանակ/
* Ըստ Խանութի
* Ըստ վաճառակետի
* Ըստ վաճառակետի աշխատակցի
* Ըստ ամսաթվերի
* Ըստ հայտերի վիճակների
* Ըստ հաճախորդի անվանման
* Ըստ անձը հաստատող փաստաթղթղի տվյալների
* Ըստ սեռի,
* Ըստ տարիքի
* Ըստ մարզի,
* Ըստ քաղաքի
* և այլն

1. **Հաճախորդների կողմից վարկերի մարումների ընդունում**

Հաճախորդները ստացված վարկերի գծով ընթացիկ մարումները պետք է կարողանան կատարել.

* 1. Մասնաճյուղերում ուղիղ վարկային պայմանագրից /հնար. առկա է /
  2. Առկա հեռակառավարման համակարգերով /հնար. առկա է /
  3. Այլ բանակերից փոխանցում կատարելու միջոցով /հնար. առկա է մասամբ/
  4. Բանկի ATM-ներով քարտից
  5. Բանկի Ինքնասպասարկող տերմինալներով
  6. Այլ կազմակերպությանը պատկանող ինքնասպասարկող տերմինալներով /հնար. առկա չէ /
  7. Բանկի կայքով այլ բանկերի քարտերով մարումների կատարում/հնար. առկա չէ / Այս տեսակը պետք է լինի էլեկտրոնային POS-ի գրանցման և դրանցով վճարումների կատարման տարբերակով:

1. Պորտֆելի որակի վերահսկում
   1. Հաճախորդներին գրաֆիկով նախատեսված մարման օրվան նախորդող օրը ուղարկվում է հիշեցնող բնույթի SMS հաղորդագրություն, որում նշվում է մարման օրը և գումարի ու տոկոսագումարի չափը:
   2. Վարկի և/կամ տոկոսների Ժամկետանց դառնալուն
      1. հաջորդող 2-րդ օրը ուղարկվում է զգուշացնող բնույթի SMS հաղորդագրություն:
      2. 5 -րդ օրը ուղարկվում է 2-րդ զգուշացնող բնույթի SMS հաղորդագրությունը:
      3. 15-րդ օրը վարկային պայմանագրերից արտահանվում է Նամակ նախազգուշացում կամ Բռնագանձման ծանուցում և ուղարկվում է փոստով:
      4. 30-րդ օրը գործը հանձնվում է ժամկետանց վարկերի հետ բերման համապատասխան բաժին

1. **Համագործակցություն վաճառակետերի հետ**
   1. Բանկը հաճախորդներին Ապառիկ ֆինանսավորում իրականացնում է հետևյալ ապրանքատեսակների ձեռք բերման համար .

* Կենցաղային տեխնիկա /մանր և խոշոր/
* Համակարգչային տեխնիկա
* Բջջային հեռախոսներ
* Կահույք
* Շինանյութ
* Տնային պարագաներ /սպասք, դեկորներ և այլն/
* Այլ
  1. Ապառիկ ֆինանսավորման դեպքում ձեռք բերվող ապրանքը հանդիսանում է գրավ
  2. Խանութների հետ համագործակցություն սկսելու որոշումը կայացվում է ելնելով հետևյալ սկզբունքներից.
* Հանրությանը հայտնի խոշոր խանութներ /օր. ԶԻԳԶԱԳ, ՎԵԳԱ, ՎԵՍՏԱ, ԻԴԵԱԼ, ՆՈՐ ՏՈՒՆ և այլն/, որոնց մասով որևէ գործունեության բնույթի ստուգում և ֆինանսական վիճակի վերլուծություն չի կատարվում:
* Ոչ առանձնապես խոշոր, սակայն Բանկի հաճախորդ հանդիսացող և 1.1 կետում նշված ապրանքների վաճառք իրականացնող խանութներ, որոնց մասով կատարվում է ֆինանսական վիճակի վերլուծություն /սակայն եթե Բանկի վարկառու է և Բանկի կողմից արդեն կատարվել է վերլուծություն և մոնիտորինգներ, ապա լրացուցիչ վերլուծության կարիք չկա և ընթացքը տրվում է ----------- դրական եզրակացության հիման վրա/ ,
* Այլ խանութներ, որոնց հետ Բանկը ինչ որ իրավիճակից ելնելով նպատակահարմար կգտնի համագործակցել, որոնց մասով նույնպես կատարվում է ֆինանսական վիճակի վերլուծություն և գործունեության գնահատում:
  1. Խանութների հետ նոր համագործակցությունը և պայմանները , ինչպես նաև պայմանների փոփոխությունները հաստատում է Տնօրինության նախագահ-Գլխավոր տնօրենը Մանրածախ դեպարտամենտի տնօրենի ներկայացմամբ` -------------դրական եզրակացությունների հիման վրա:
  2. Նոր համագործակցության, ինչպես նաև գործողների հետ պայմանների փոփոխությունների, ակցիաների կազմակերպման շուրջ բանակցությունները Խանութների հետ վարում է Ապառիկ կենտրոնի ղեկավարը:Վերջինս անհրաժեշտ հիմնավորումներով համագործակցության առաջարկը և պայմանները ներկայացնում է Մանրածախ դեպարտամենտի տնօրենին դիտարկելու և նպատակահարմարության դեպքում ` Տնօրինության նախագահ- Գլխավոր տնօրենի հաստատմանը ներկայացնելու համար:
  3. Համագործակցության առաջարկը դիտարկել և պայմանագիր կարող են կնքվել Երևան, Գյումրի, Վանաձոր, Կապան և Ստեփանակերտ քաղաքներում գտնվող խանութների հետ:
  4. Նոր համագործակցություն սկսելու համար Բանկի այլ աշխատակիցներ նույնպես կարող են ներկայացնել առաջարկներ Ապառիկ կենտրոնի ղեկավարին:
  5. Վարկավորման պայմաններից` տարեկան անվանական տոկոսադրույքը, Վարկի ամսական սպասարկման վճարը, վարկի տրամադրման միանվագ վճարը, վաճառակետի կողմից տրվող միանվագ վճարը կարող են սահմանվել տարբեր, սակայն ցանկացած դեպքում բանկի արդյունավետ տոկոսադրույքը չպետք է ցածր լինի 28 %-ից :
  6. Հաստատումից հետո Բանկի և խանութի միջև կնքվում է Համագործակցության գլխավոր պայմանագիր, որով ամրագրվում են գնորդներին վարկավորման բոլոր պայմանները, իսկ պայմանների հետագա փոփոխությունները ամրագրվում են լրացուցիչ համաձայնագրով: Ակցիաների կազմակերպումը և դրանց պայմանները նույնպես ամրագրվում են Լրացուցիչ համաձայնագրով:
  7. Վաճառակետում Ապառիկ ֆինանսավորման գործընթացը կատարվում է Վաճառակետի աշխատակիցների կողմից:
  8. Համագործակցության պայմանագրի կնքումից հետո խանութի բոլոր այն վաճառակետերում, որտեղ պետք է իրականացվի ապառիկ վաճառք, Բանկը տեղադրում է Ապառիկի WEB ծրագիրը /այն կարող է լինել 1-ից ավելի աշխատակիցների մոտ/: Յուրաքանչյուրի մոտ ծրագիրը տեղադրվում է առանձին մուտքանունով և գաղտնագրով:
  9. Վաճառակետի աշխատակիցներին տրամադրվում է ծրագրի օգտագործման ուղեցույցը և Ապառիկ կենտրոնի աշխատակիցների կողմից անցկացվում է ուսուցում:
  10. Վաճառակետում տեղադրվում են նաև Բանկի կողմից տրամադրված գովազդային նյութերը /պոստերներ, պաստառներ, տեղեկատվական թերթոններ և տակդիրներ/: Որոնց մշտական առկայության և տեսանելի վայրում տեղադրված լինելու ընթացիկ վերահսկողությունը և ժամանակին ապահովումը կատարվում է Ապառիկ կենտրոնի կողմից:
  11. Անհրաժեշտության դեպքում Վաճառակետի աշխատակցին տրամադրվում է համակարգչային տեխնիկա, սեղան և վաճառակետում տեղադրվում է գովազդային վահանակ:
  12. Վաճառակետերի, ապառիկ ֆինանսավորմանն առնչվող, ընթացիկ գործունեությունը վերահսկում են Ապառիկ կենտրոնի ղեկավարը և աշխատակիցները: